IMH วิ่งแรง 5% นิวไฮรอบ 13 เดือน หลังเทกฯ “รพ.ประชาพัฒน์” คาดบุ๊กรายได้ปีนี้ 312 ลบ.
IMH วิ่งแรง 5% นิวไฮรอบ 13 เดือน หลังเทกฯ “รพ.ประชาพัฒน์” คาดบุ๊กรายได้ปีนี้ 312 ลบ. ล่าสุดอยู่ที่ 3.10 บาท บวก 0.16 บาท หรือ 5.44% มูลค่าซื้อขาย 13.83 ล้านบาท
IMH วิ่งแรง 5% นิวไฮรอบ 13 เดือน หลังเทกฯ “รพ.ประชาพัฒน์” คาดบุ๊กรายได้ปีนี้ 312 ลบ. ล่าสุดอยู่ที่ 3.10 บาท บวก 0.16 บาท หรือ 5.44% มูลค่าซื้อขาย 13.83 ล้านบาท
4 มี.ค. 2564

ผู้สื่อข่าวรายงานว่า ราคาหุ้น บริษัท โรงพยาบาลอินเตอร์เมดิคัล แคร์ แอนด์ แล็บ จำกัด (มหาชน) หรือ IMH ล่าสุด ณ เวลา 10.49 น. อยู่ที่ 3.10 บาท บวก 0.16 บาท หรือ 5.44% สูงสุดที่ 3.12 บาท ต่ำสุดที่ 3.04 บาท ด้วยมูลค่าซื้อขาย 13.83 ล้านบาท

ทั้งนี้ ราคาหุ้น IMH ปรับตัวขึ้นสูงสุดในรอบ 13 เดือน นับตั้งแต่ราคาหุ้นอยู่ที่ระดับ 3.10 บาท เมื่อวันที่ 24 ม.ค.2563 หลังบริษัทฯ เตรียมเข้าซื้อกิจการโรงพยาบาลประชาพัฒน์ ขนาด 100 เตียง มูลค่าการลงทุน 161 ล้านบาท และสามารถรับรู้รายได้จากการซื้อกิจการครั้งนี้เข้ามา 312 ล้านบาทในปีนี้ ทำให้บริษัทประมาณการณ์รายได้รวมเติบโตก้าวกระโดดแตะระดับ 650 ล้านบาท จากปีก่อน 247.75 ล้านบาท
โดย นายสิทธิวัตน์ กำกัดวงษ์ ประธานเจ้าหน้าที่บริหาร IMH เปิดเผยว่า ที่ประชุมคณะกรรมการบริษัทฯ ได้มีมติอนุมัติให้บริษัทฯ เข้าซื้อกิจการโรงพยาบาลประชาพัฒน์ ขนาด 100 เตียง มูลค่าการลงทุน 161 ล้านบาท และสามารถรับรู้รายได้จากการซื้อกิจการครั้งนี้เข้ามา 312 ล้านบาทในปีนี้ ทำให้บริษัทประมาณการณ์รายได้รวมเติบโตก้าวกระโดดแตะระดับ 650 ล้านบาท จากปีก่อน 247.75 ล้านบาท
สำหรับโรงพยาบาลประชาพัฒน์ เป็นโรงพยาบาลเอกชนทั่วไป ที่ให้บริการรักษาพยาบาลแก่ผู้ป่วยทั่วไป- ผู้ป่วยตามโครงการสำนักงานหลักประกันสุขภาพแห่งชาติ (สปสช.) และผู้ป่วยตามโครงการประกันสังคม และมีศักยภาพระดับโรงพยาบาลทุติยภูมิ ซึ่งเน้นให้บริการผู้ป่วยพื้นที่ฝั่งธนบุรี โดยปี 64 คาดว่าจะมีรายได้เติบโตแตะ 312 ล้านบาท เป็นผลจากการขยายฐานลูกค้าในกลุ่มสิทธิ์บัตรทองที่เพิ่มมากขึ้น เนื่องจากเป็นโรงพยาบาลทุติยภูมิในเขตราษฎร์บูรณะ รวมทั้งการปรับเพิ่มโควต้าผู้ป่วยประกันสังคม จาก 8,500 คน เป็น 50,000 คน ดังนั้นหลังจาก IMH เข้าซื้อกิจการโรงพยาบาลดังกล่าว ส่งผลให้บริษัทฯสามารถรับรรายได้เข้ามาทันที
“การเข้าทำรายการในครั้งนี้ของ IMH จะสร้างโอกาสการเติบโตทั้งรายได้และกำไรให้กับบริษัทฯ อย่างมีนัยสำคัญ จากการมีรายได้จากการรักษาพยาบาลที่มีความมั่นคงเข้ามา และยังเป็นการลดความผันผวนของรายได้จากผลกระทบ Seasonal Effect ที่อิงจากการรับรู้รายได้จากกลุ่มลูกค้าหลักในการตรวจสุขภาพประจำปี ซึ่งจะอยู่ในช่วงไตรมาส 3 และ 4 ของทุกปี “นายสิทธิวัตน์ กล่าว